Al-Hussein ibn Ali
I Al-Hussein ibn Ali na Al-Husayn ibn Ali dia revôlisiônera tao amin' ny Kalifata Omaiada, teraka tamin' ny 10 Janoary 626 tao Medina any Arabia ary maty tamin' ny 10 Ôktôbra 680 tao Kerbala (na Karbala) any Iràka, zanak' i Ali ibn Abi Talib sy i Fatima Zahra, ary amin' ny alalan' ity farany dia zafikelin' i Mohamady ihany koa.

Tamin' ny fahafatesan' i Al-Hassan ibn Ali zokiny lahy tamin' ny taona 670 dia lasa fahatelo tamin' ireo imama roa ambin' ny folo tao amin' ny siisman' ny Roa ambin' ny folo izy. Ny fikomiany tamin' ny kalifa omaiada Yazid I (voampanga ho nanao ny tsy rariny) narahin' ny fahafatesany nandritra ny ady tao Karbala (Iràka) dia tena zava-dehibe amin' ny fandrosoan' ny fandinihana siita: araka ny siisma, indrindra fa ny siisman' ny Roa ambin' ny folo, sy ny ismaeliana, i Hussein dia maty an-tsitrapo hamonjy izao tontolo izao.

Izany fikomiana sy fahafatesana izany dia nanjary lohahevitry ny fanajana azy lalina teo amin' ny Siita. Noho izy lasa "maritira" (shahîd) ho azy ireo dia mankalaza ny fahafatesan' i Hussein isan-taona izy ireo, amin' ny andro faha-40 manaraka ny datin' ny famonoana maritiora, mandritra ny lanonana antsoina hoe "Arbain" ("efapolo", izany hoe ny efapolo andro taorian' ny fahafatesany). Olona 17 ka hatramin' ny 20 tapitrisa no mivory ao amin' ny Fasan' ny imam Hussein ao Karbala (atao hoe Môskean' ny imam Hussein) amin' ity fotoana ity mba hanomezam-boninahitra azy. Lasa iray amin' ireo toerana avon' ny silamo siita àry ilay toerana.

Ny fiainany manokana
I Alī ibn Abī Ṭālib no rainy. Ny vadiny dia i Layla bint Abi Murrah al-Thaqafi, Shahrbanu. Ny zanany dia i Ali ibn al-Husayn Zayn al-'Abidin, i Ali al-Akbar ibn Husayn, i Ali al-Asghar ibn Husayn, i Sukayna bint Husayn, i Fatima al-Sughra bint al-Husayn, i Fatimah bint Husayn, i Sakinah (Fatima al-Kubra) bint Husayn. i Ny rahalahiny sy ny rahavaviny dia i Zaynab bint Ali, i Hasan ibn Ali.

Jereo koa 
 Biôgrafia

Rohy ivelany
 Ao amin'i Freebase:  

Biôgrafia

Teraka tamin'ny taona 626
Maty tamin'ny taona 680